# American Idiot

### Wikipedia

American Idiot on Green Day -yhtyeen seitsemäs studioalbumi. Sen äänitys aloitettiin helmikuussa 2003, ja äänitys kesti yksitoista kuukautta. Albumi julkaistiin 21. syyskuuta 2004. Yhtye itse on luonnehtinut American Idiotia punk rock -oopperaksi. Albumi voitti parhaan rockalbumin Grammy-palkinnon vuonna 2005. Siltä julkaistiin singleinä "American Idiot", "Boulevard of Broken Dreams", "Holiday", "Wake Me Up When September Ends" ja "Jesus of Suburbia". Joidenkin vanhojen fanien mielestä Green Day on pettänyt heidät tällä levyllään, muuttamalla musiikkiaan punkista enemmän radiomaiseksi massarockiksi. American Idiot nousi silti albumilistojen kärkeen ympäri maailmaa ja sai kriitikoilta suotuisan vastaanoton, nostaen siten Green Dayn laskevan uran uuteen nousuun.

## [muokkaa] Kappalelista

1. "American Idiot" - 2:54
2. "Jesus of Suburbia" - 9:08
   - I. "Jesus of Suburbia"
   - II. "City of the Damned"
   - III. "I Don't Care"
   - IV. "Dearly Beloved"
   - V. "Tales of Another Broken Home"
3. "Holiday" - 3:53
4. "Boulevard of Broken Dreams" - 4:21
5. "Are We the Waiting" - 2:43
6. "St. Jimmy" - 2:55
7. "Give Me Novacaine" - 3:26
8. "She's A Rebel" - 2:01
9. "Extraordinary Girl" - 3:34
10. "Letterbomb" - 4:06
11. "Wake Me Up When September Ends" - 4:46
12. "Homecoming" - 9:19
    - I. "The Death of St. Jimmy"
    - II. "East 12th St."
    - III. "Nobody Likes You"
    - IV. "Rock And Roll Girlfriend"
    - V. "We're Coming Home Again"
13. "Whatsername" - 4:12

## [muokkaa] Äänittäminen

Green Dayn 7. studiolevyn nimeksi piti alun perin tulla "Cigarettes and Valentines". Albumi oli jo miltei valmis, kun joku onnistui kuin ihmeen kaupalla varastamaan kaikki levyn tärkeimmät nauhoitukset Green Dayn studioilta. Näin yhtye menetti kaiken mitä oli saanut valmiiksi viimeisien kuukausien aikana. Sen sijaan että Green Day olisi aloittanut levyn uudelleennauhoituksen, bändi päätti aloittaa uudelleen tyhjästä ja tehdä vielä Cigarettes and Valentinesiakin paremman kokonaisuuden. Tästä ideasta syntyi "American Idiot". Basisti Mike Dirnt on myöhemmin myöntänyt, että alkuperäisen levyn äänimaailma olisi muistuttanut huomattavasti Green Dayn viimeisintä, Warning- nimeä kantavaa albumia, joka oli yhtyeen heikosti menestynein levy sitten vuoden 1994 Dookie- menestystarinan. Yhtyeen keulakuva Billie Joe Armstrong taas on kuvaillut Cigarettes and Valentinesin varastamista siunaukseksi kirouksen sijaan, ja että ilman tällaista epäonnea Green Day ei olisi voinut enää nousta punk rock-maailman huipulle.

## [muokkaa] Juoni

Varoitus: Seuraava kirjoitus paljastaa yksityiskohtia juonesta.

American Idiot kertoo Yhdysvalloissa asuvan nuoren pojan traagisen ja mutkia täynnä olevan tarinan. Jingletown- kaupungissa asuva "Jesus of Suburbia"- nimeä itsestään käyttävä poika elää rauhallista elämää, mutta alkaa olla tylsistymisen partaalla ja tajuta, että kaikki ei USA:ssa ehkä olekaan niin hyvin kuin aluksi tuntuu. Pojan oikeaa nimeä ei missään vaiheessa varsinaisesti paljasteta, mutta todella hyvä arvaus alla selitetyistä syistä johtuen on Jimmy. Albumin avauskappaleessa Jesus lähettää hätähuudon, jota kukaan ei kuule: "Don't want to be an American Idiot, one nation controlled by the media. Information age of hysteria, it's calling out to Idiot America." Seuraava kappale on pojan nimikkokappale, ja se kestää yli yhdeksän minuuttia, koostuen viidestä yhteen hitsatusta minikappaleesta. Biisi kuvailee Jesuksen elämää Jingletownissa melko leppoisaksi ja hän viettää päiviään huumeita käytellen. Pian Jesus kuitenkin kyllästyy eloon pikkukaupungissa, ja lähtee suureen kaupunkiin lähettyvillä. Jesuksen vaiheita suurkaupungissa kuvaillaan kappaleissa Holiday, Boulevard of Broken Dreams ja Are We The Waiting. Poika liikkuu yksin ja alkaa miettiä, mitä hän oikeastaan elämältään haluaa. Samalla Green Day kritisoi George W. Bushin hallitusta ja Irakin sotaa rankalla kädellä Holiday-kappaleessa.

Albumin kuudes kappale on eräänlainen käännekohta, ja siihen sisältyy myös kiistanalainen yksityiskohta. Tässä vaiheesa Jesus joko tapaa St. Jimmy- nimisen huumeisiin koukussa olevan, pelottoman teini-ikäisen soturin joka suorastaan vihaa suurkaupungin johtajia ja lähtee tämän matkaan. Toinen mahdollisuus on, että Jesus of Suburbia yksinkertaisesti luo sivupersoonan ollakseen "uskottavampi" julmilla kaduilla. Mahdollista on myös, että Jesus ei tee tätä tietoisesti, ja menettää vähäksi aikaa järkensä. Oli miten oli, St. Jimmy ei kuvia kumarra ja nimikkobiisissä hänen elämäänsä kuvaillaan komedian ja tragedian sekoitukseksi. Kappaleessa "Give Me Novacaine" Jesus sekaantuu toden teolla huumeisiin, joita St. Jimmy hänelle "tarjoaa" - tämä tukee oletusta, että St. Jimmy ja Jesus ovat eri henkilöitä: "I get the funny feeling, that’s alright. Jimmy says it's better than here..." ja myöhemmin "Tell me Jimmy I won't feel a thing, so give me novacaine."

Pian huumeita nautittuaan Jesus tapaa kaduilla Whatsername- nimisen tytön, jota kuvaillaan "She's A Rebel"- kappaleen nimen mukaisesti kapinalliseksi. Sankarimme kutsuu tyttöä Whatsernameksi, sillä hän ei koko CD:n aikana joko tiedä ollenkaan hänen nimeään, tai ei vain yksinkertaisesti muista sitä. Jesus ihastuu häneen ja jo seuraavassa kappaleessa, nimeltään "Extraordinary Girl", Jesus ja Whatsername käyvät ulkona treffeillä. He alkavat ajautua erilleen ja osat Jesuksen toimista ovat kyseenalaisia, kuten kappaleen lyriikat kertovat. "Letterbomb"- kappaleessa Whatsername ilmoittaa Jesukselle, että hän jättää suurkaupungin taakseen, samoin kuin "poikaystävänsä". Samalla korruption valtaama suurkaupunki alkaa sortua ja jos Billie Joe Armstrongin kirjoituksiin on luottaminen, kaupunki on jo tulessa Whatsernamen lähtiessä omille teilleen.

Seuraava kappale, "Wake Me Up When September Ends", on American Idiotin ainoa kappale, joka ei jatka Jesus of Suburbian tarinaa eteenpäin, vaan kertoo bändin kitaristin kokemuksista.

"Homecoming"- kappaleessa Jesus of Suburbia saa lopullisesti ja lopultakin tarpeekseen suurkaupungin kurjuudesta, ja lähtee kotimatkalle. Kappale kestää "Jesus of Suburbian" tavoin yli 9 minuuttia, ja koostuu sekin viidestä minikappaleesta. Ensimmäisessä niistä St. Jimmy kokee loppunsa. Tässä tulee esille hänen kiistanalainen persoonallisuutensa: Jos Jimmy on "oikea" henkilö, hän tekee itsemurhan - jos hän taas on kaiken aikaa ollut Jesuksen alter ego, Jesus yksinkertaisesti päättää unohtaa ja lopettaa moiset elvistelyt. "East 12th St."- osiossa Jesuksen elämä on taas tylsää, ja pian hän tajuaa, ettei hänellä ole ketään jota rakastaa, eikä kukaan pidä hänestä. Mielentilaa ei juurikaan paranna se, että Jesus saa postikortin vanhalta kaveriltaan Tunnyltä. Tunny elää mahtavaa elämää, hänellä on kaksi lasta, hän on ollut naimissa ties kuinka monta kertaa ja hän ei ole edes polttanut tupakkaa 22 päivään. Kirjeen lopuksi Tunny tekee selväksi, ettei halua olla missään tekemisissä Jesuksen kanssa. Biisin nimikko-osassa Jesus viimein tekee mahtipontisen paluunsa Jingletowniin fanfaarien säestämänä...

Levy päätetään "Whatsername"- kappaleella, jossa Jesus muistelee kokemuksiaan Whatsernamen kanssa. Jesus ei edelleenkään muista tytön nimeä, ja miettii, miten tämä mahtaa voida. Jesus katuu Whatsernamen menettämistä, mutta hyväksyy lopulta asian: "And in the darkest night, if my memory serves me right, I'll never turn back time, forgetting you but not the time." Näihin sanoihin päättyy Green Day eeppinen rock-ooppera ja seitsemäs studioalbumi.

## [muokkaa] Muuta

-"Homecoming"- kappale sai alkunsa, kun Green Dayn basisti Mike Dirnt harjoitteli studiolla ja kirjoitti huvin vuoksi 30 sekunnin mittaisen kappaleen. Yhtyeen keulamies Billie Joe Armstrong piti ideasta ja kirjoitti oman lyhyen biisinsä. Pian myös rumpali Tré Cool teki oman versionsa. Nämä kolme liitettiin yhteen ja Billie Joe lisäsi "East 12th St."- ja "We're Coming Home Again"- osiot. "Nobody Likes You" on Dirntin kappale, samalla kun "Rock and Roll Girlfriend" on Tré Coolin käsialaa. Dirnt myös laulaa pääosin "Nobody Likes You"'n live-esityksissä, ja Tré laulaa "Rock and Roll Girlfriendin" kokonaisuudessaan. Ei ole saatu selville, laulaako "Nobody Likes You"'n itse CD:llä Billie Joe vai Mike Dirnt - edes Green Day ei sitä ole kertonut.

-Albumin kappaleissa toistetaan jatkuvasti sanoja "lost", "found", "lie/lies", "care", "dope", "rage" ja "love".

## [muokkaa] American Idiot: The Motion Picture

Pian albumin julkaisun jälkeen alkoi liikkua huhuja siitä, että Green Day aikoo tehdä American Idiotin aiheen ympärille täyspitkän elokuvan, kuten The Who teki Tommyn kanssa. Aluksi mm. amerikkalainen VH1- kanava kertoi siitä, ja se oli vain huhu. Myöhemmin Billie Joe kuitenkin vahvisti, että elokuvan "American Idiot: The Motion Picture" kuvaukset alkavat vuoden 2006 aikana. Billie Joe aikoo henkilökohtaisesti pitää huolen siitä, että elokuva rokkaa CD:n lailla.

Haettu osoitteesta http://fi.wikipedia.org../../../a/m/e/American_Idiot_b044.html

Luokat: Vuoden 2004 albumit | Green Dayn albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Italiano
- עברית
- Polski
- Português
- Svenska
- Türkçe